

МОНГОЛ УЛСЫН ХУУЛЬ

2018 оны 01 сарын 12 өдөр Төрийн ордон, Улаанбаатар хот

 **НЭМЭГДСЭН ӨРТГИЙН АЛБАН**

 **ТАТВАРААС ЧӨЛӨӨЛӨХ ТУХАЙ**

 **1 дүгээр зүйл.**Нийслэлийн агаарын бохирдлыг бууруулах, агаарын чанарыг сайжруулах зорилгоор импортоор оруулж байгаа агаар цэвэршүүлэгч, эрчим хүчний хэмнэлттэй халаагч төхөөрөмжийг нэмэгдсэн өртгийн албан татвараас чөлөөлсүгэй.

**2 дугаар зүйл.**Нэмэгдсэн өртгийн албан татвараас чөлөөлөх агаар цэвэршүүлэгч, халаагч төхөөрөмжийн жагсаалтыг “Барааг тодорхойлох, кодлох уялдуулсан систем /БТКУС/”-ийн ангиллын дагуу Монгол Улсын Засгийн газар батална.

 **3 дугаар зүйл.**Энэ хуулийг 2018 оны 01 дүгээр сарын 20-ны өдрөөс эхлэн дагаж мөрдөнө.

 МОНГОЛ УЛСЫН

ИХ ХУРЛЫН ДЭД ДАРГА Л.ЭНХ-АМГАЛАН